Likumprojekts

**Grozījumi likumā "Par policiju"**

Izdarīt likumā "Par policiju" (Latvijas Republikas Augstākās Padomes un Valdības Ziņotājs, 1991, 31./32.nr.; 1992, 37./38.nr.; Latvijas Republikas Saeimas un Ministru Kabineta Ziņotājs, 1994, 13., 23.nr.; 1995, 2., 24.nr.; 1996, 13.nr.; 1997, 2., 8., 23.nr.; 1999, 12., 23.nr.; 2000, 14.nr.; 2001, 21.nr.; 2002, 2., 4., 16., 22.nr.; 2003, 2., 8., 14.nr.; 2004, 13.nr.; 2005, 2., 10., 22.nr.; 2006, 14., 20.nr.; 2008, 14.nr.; 2009, 3.nr.; Latvijas Vēstnesis, 2010, 157., 183.nr., 2011, 120.nr.) šādus grozījumus:

1. Papildināt 10.panta pirmo daļu ar 21. un 22. punktu šādā redakcijā:

„21) novērst tūlītējus draudus gadījumos, kad persona, kas atrodas mājoklī vai tā tuvumā, var nodarīt kaitējumu citas personas, kas pastāvīgi dzīvo šajā mājoklī, dzīvībai, brīvībai vai veselībai līdz tiesa izskata jautājumu par personisko tiesību aizsardzības nodrošināšanu;

22) kontrolēt tiesas (tiesneša) nolēmumu par personisko tiesību aizsardzības nodrošināšanu pildīšanu.”

2. Papildināt 12.panta pirmo daļu ar 10.1 punktu šādā redakcijā:

„101) uz rakstveida pieteikuma pamata gadījumos, kad pastāv tūlītēji draudi, ka persona, kas atrodas mājoklī vai tā tuvumā, varētu nodarīt kaitējumu citas personas, kas pastāvīgi dzīvo šajā mājoklī, dzīvībai, brīvībai vai veselībai (turpmāk – apdraudētā persona), pieņemt lēmumu, kas uzliek par pienākumu personai, kas rada draudus, atstāt, neatgriezties un neuzturēties mājoklī, kur pastāvīgi dzīvo apdraudētā persona, un šī mājokļa tuvumā tuvāk par lēmumā noteikto attālumu (turpmāk – policijas lēmums par nošķiršanu) uz laiku līdz četrām darbdienām no lēmuma pieņemšanas brīža. Šajā lēmumā var noteikt arī aizliegumu personai, kas rada draudus, kontaktēties ar apdraudēto personu;”.

3. Papildināt likumu ar 12.1 pantu šādā redakcijā:

„**12.1 pants. Policijas lēmums par nošķiršanu**

Policijas lēmumā par nošķiršanu norāda:

1) iestādes nosaukumu, adresi;

2) lēmuma sastādītāja amatu, vārdu, uzvārdu;

3) personas, kas rada draudus vārdu, uzvārdu, personas kodu, dzīvesvietas adresi;

4) apdraudētās personas vārdu, uzvārdu, personas kodu vai dzimšanas datumu, dzīvesvietas adresi;

5) apdraudētās personas vai tās likumiskā pārstāvja īsu pieteikuma policijai saturu;

6) personai, kas rada draudus, uzliktos tiesiskos pienākumus;

7) personas, kas rada draudus, korespondences adresi;

8) lēmuma pamatojumu (faktu konstatējumu un tiesību normu, saskaņā ar kuru lēmums pieņemts);

9) ierakstu par lēmuma eksemplāra saņemšanu vai ierakstu par personas atteikšanos parakstīt lēmumu;

10) ziņas par lēmumam pievienotajiem dokumentiem;

11) policijas darbinieka parakstu;

12) kur un kādā termiņā šo lēmumu var apstrīdēt vai pārsūdzēt.

Pieņemtais policijas lēmums par nošķiršanu stājas spēkā tā pieņemšanas brīdī un ir izpildāms nekavējoties.

Policijas lēmums par nošķiršanu ir apstrīdams un pārsūdzams Administratīvā procesa likumā noteiktajā kārtībā. Policijas lēmuma par nošķiršanu apstrīdēšana un pārsūdzēšana neaptur tā darbību.

Policijas lēmuma par nošķiršanu pieņemšanas gadījumā, ja apdraudētā persona vai tās likumiskais pārstāvis vēlas, lai tiesa izskatītu jautājumu par personisko tiesību aizsardzības nodrošināšanu, policija nekavējoties, bet ne ilgāk kā nākamajā darbdienā, nosūta tiesai lēmuma norakstu, personas rakstveida pieteikumu tiesai, kā arī citu informāciju, kas ir policijas rīcībā un kas var būt noderīga tiesai, izskatot jautājumu par personisko tiesību aizsardzības nodrošināšanu.

Personai, kas rada draudus, var uzlikt piespiedu naudu katru reizi, kad tā pārkāpusi policijas lēmumu par nošķiršanu.

Šā panta piektajā daļā minēto piespiedu izpildes līdzekļu piemērošanas apstrīdēšana vai pārsūdzēšana neaptur to izpildi.

Ministru kabinets izdod noteikumus, kuros nosaka:

1) policijas lēmuma par nošķiršanu paraugu, tā izgatavošanas, pieņemšanas, izsniegšanas, izpildīšanas un uzskaites kārtību;

2) pieteikuma tiesai, lai tiesa izskatītu jautājumu par personisko tiesību aizsardzības nodrošināšanu, pieņemšanas un pārsūtīšanas kārtību;

3) tiesas (tiesneša) nolēmuma par personisko tiesību aizsardzības nodrošināšanu pildīšanas kontroles kārtību.”.

4. 19.pantā:

papildināt otro daļu ar 6.punktu šādā redakcijā:

6) tūlītēju draudu novēršana gadījumos, kad persona, kas atrodas mājoklī vai tā tuvumā, var nodarīt kaitējumu citas personas, kas pastāvīgi dzīvo šajā mājoklī, dzīvībai, brīvībai vai veselībai līdz tiesa izskata jautājumu par personisko tiesību aizsardzības nodrošināšanu.”;

papildināt trešo daļu aiz skaitļiem „1. – 4.” ar vārdu un skaitli „un 6.”;

papildināt sesto daļu aiz vārdiem „minētās tiesības” ar vārdiem un skaitļiem „pildot šā panta otrās daļas 6.punktā minētos pienākumus, 12.panta 16. punktā un 12.1pantā minētās tiesības”.

Likums stājas spēkā 2014.gada 1.janvārī.

Tieslietu ministrs J.Bordāns

01.11.2012.15:16

637

Drobiševska

67036954, Evita.Drobisevska@tm.gov.lv